Anexă la Proiectul de Hotărâre
REGULAMENT PENTRU ACORDAREA DIPLOMEI DE RECUNOȘTINȚĂ 
UNOR CETĂȚENI  DIN MUNICIPIUL MARGHITA

Art.1 DIPLOMA DE RECUNOȘTINȚĂ este diploma  care se acordă o singură dată cetățenilor     cu domiciliul în    Municipiul Marghita, care îndeplinesc condițiile din prezentul Regulament. 
Art.2 Prezentul Regulament reglementează regimul juridic al acordării acestei DIPLOME DE RECUNOȘTINȚĂ.
Art.3 DIPLOMA DE RECUNOȘTINȚĂ se acordă , după caz, la propunerea:
a) primarului
b) consilierilor locali
c) persoanelor juridice care își desfășoară activitatea în domeniul/domeniile în care s-a afirmat cel propus, cu condiția preluării propunerii ca inițiativă a primarului sau a unor consilieri locali;
d) oricăror persoane fizice sau juridice, cu condiția preluării propunerii ca initiativă a primarului sau a unor consilieri locali;

Art.4 DIPLOMA DE RECUNOȘTINȚĂ nu este condiționată și nu se permit discriminări pe criterii de:
a) religie
b) sex
c) naționalitate
d) apartenență politică
e) cetățenie

Art.5 DIPLOMA DE RECUNOȘTINȚĂ se acordă:
a) în timpul vieții celui în cauză
b) post-mortem

Art.6. (1) DIPLOMA DE RECUNOȘTINȚĂ se acordă  cetățenilor cu domiciliul în Municipiul Marghita, care au lucrat în același domeniu de activitate pe raza  U.A.T.  Marghita  o perioadă neîntreruptă de minim  25 de ani. 
(2) DIPLOMA DE RECUNOȘTINȚĂ se acordă cetățenilor,  care după data intrării în vigoare a    hotărârii  Consiliului local al Municipiului  Marghita, ce aprobă prezentul Regulament, împlinesc  minim 25 de ani, neînrerupți,  de activitate în  Municipiul Marghita, în  același domeniu. 

Art.7 (1) Nu pot fi propuse pentru acordarea DIPLOMEI DE RECUNOȘTINȚĂ  persoanele care se regăsesc în una din următoarele situaţii:
a) sunt condamnate prin hotărâre judecătorească definitivă, pentru infracţiuni
contra statului, crime împotriva umanităţii, alte fapte penale;
b) sunt urmărite penal, sunt inculpate în procese penale;
c) persoanelor care au adus atingere drepturilor cetăţeneşti stabilite în
Constituţia României pe criterii etnice, religie, sex, apartenenţă politică;
 (2) În cazul persoanelor care se regăsesc în situaţiile prevăzute la alin. (1) lit. b,  propunerea de acordare a titlului se suspendă până la clarificarea situaţiei juridice.

Art.8 DIPLOMA DE RECUNOȘTINȚĂ se acordă după următoarea procedură: 
Cei îndreptățiți să propună acordarea diplomei de recunoștință, conform art.3 din prezenta,    vor depune o cerere, conform anexei 1 la regulament,  la care vor atașa:
a) actul de identitate al persoanei propuse  ( se va reține de către personalul primăriei în copie xerox certificată cu originalul);
b) acte doveditoare că a lucrat minim 25 de ani, fără întrerupere în același domeniu de activivitate , pe raza  U.A.T. Municipiul Marghita;
c) curriculum vitae al persoanei care este propusă pentru diploma de recunoștință.
d) declarație pe propria răspundere, conform anexei 2 la regulament, care să ateste că  cetățeanul propus pentru a i se  acorda DIPLOMA DE RECUNOȘTINȚĂ ,  nu se regăsește  în una din situațiile prevăzute la art.7 din prezentul regulament.
e) declarația pe propria răspundere  de la lit. d) se  face de: persoana propusă/ un membru major  din familia persoanei propuse/  de persoana care face  propunerea. 

Art.9 (1) Desfășurarea ceremoniei de acordare a DIPLOMEI DE RECUNOȘTINȚĂ , are loc o dată pe an, de regulă, cu ocazia festivităților prilejuite de sărbătorirea „Zilelor Culturale Marghitene ”
(2) DIPLOMA DE RECUNOȘTINȚĂ va fi înmânată de către Primarul Municipiului Marghita.

Art.10 (1) Modelul DIPLOMEI DE RECUNOȘTINȚĂ se propune de către Compartimentul Casa de Cultură   și se avizează de către Primar.
(2) La elaborarea DIPLOMEI DE RECUNOȘTINȚĂ, următoarele mențiuni sunt obligatorii:
a) înscrierea denumirii Consiliului Local al Municipiului Marghita;
b) imprimarea stemei țării și a  stemei Municipiului Marghita ;
c) menționarea Hotărârii Consiliului Local prin care s-a aprobat să fie acordate aceste diplome;
d) menționarea tipului de Diplomă;
e) menționarea, în rezumat, a motivului pentru care se acordă  ;
f) semnătura primarului;
g) ștampila Municipiului Marghita.

(3) Se va ține într un  registru evidența persoanelor cărora le –a fost acordată DIPLOMA DE RECUNOȘTINȚĂ din partea Municipiului Marghita.
(4) Cheltuielile ocazionate de realizarea diplomelor, precum şi cele ocazionate de ceremonia înmânării acestora se suportă de la bugetul local.

Art.11. Prezentul Regulament de acordare a DIPLOMEI DE RECUNOȘTINȚĂ se va pune în aplicare pentru cetățenii  care vor împlini  minim 25 de ani, neîntrerupți,  de activitate în  Municipiul Marghita, în  același domeniu, începând cu  data intrării în vigoare a hotărârii  Consiliului local al Municipiului  Marghita  prin care este aprobat. 

Art.12. Regulament de acordare a DIPLOMEI DE RECUNOȘTINȚĂ unor cetățeni  cu domiciliul în    Municipiul Marghita,  se va publica prin grija Serviciului de administrație publică locală, pe site-ul instituției la secțiunea    Monitorul Oficial Local.
